জামায়াতে ইসলামীর সাথে শেখ হাসিনা ও আওয়ামী লীগের শত্রুতা অত পুরাতন নয়। বস্তুত ১৯৯৬ সাল পর্যন্ত সম্পর্ক ছিল বন্ধুত্ব ও সহযোগিতার। শেখ হাসিনা মনে করেছিলেন যে সংবিধান সংশোধন করে একটা তত্ত্বাবধায়ক সরকারের অধীনে নির্বাচন করা হলে তার জয়ের সম্ভাবনা বাড়বে। বিএনপি সরকারের বিরুদ্ধে সফল আন্দোলনের ভরসা আওয়ামী লীগের ছিল না। জামায়াতে ইসলামীর সাথে ভাব করে শেখ হাসিনা যৌথ আন্দোলন শুরু করেন। আন্দোলনের কলাকৌশল নির্ধারণে তিনি নিয়মিত জামায়াত নেতা মাওলানা নিজামীর সাথে বৈঠক করতেন। এই দুই দলের সহিংস আন্দোলনে দেশে নৈরাজ্য দেখা দেয়ার উপক্রম হলে প্রধানমন্ত্রী খালেদা জিয়া খুবই দ্রুত সংবিধান সংশোধন করে তত্ত্বাবধায়কপদ্ধতি চালু করেন।